Mihhail Stalnuhhin

Mihhail Stalnuhhin (sündinud 15. septembril 1961 Tartus) on Eesti poliitik, venekeelne kirjanik ja keeleõpikute autor, endine Riigikogu liige Eesti Keskerakonna fraktsioonist. Poliitikuna on ta tegutsenud eelkõige Narvas ja Ida-Virumaal.

Tema kirjutisi on korduvalt ilmunud ajakirjas Vikerkaar (Радуга), samuti on ta avaldanud üle 500 poliitkolumni ajakirjanduses.Mihhail Stalnuhhini autobiograafia kodulehel (vaadatud 26.11.2024)

 Haridus 
Mihhail Stalnuhhin astus 1978. aastal Tartu Ülikooli matemaatikateaduskonda, kuid õpingud katkestas kohustuslik sõjaväeteenistus. 1995. aastal lõpetas ta Tallinna Pedagoogikaülikooli eesti keele õpetajana vene koolis (eesti keel võõrkeelena).

Töökäik
Pärast armeeteenistust töötas Stalnuhhin 1989. aastani laadijana Kreenholmi Manufaktuuris. 1989–1992 õpetas ta eesti keelt Narva 8. kutsekoolis, 1992–1999 Narva Keelekeskuses.

Poliitiline tegevus

Mihhail Stalnuhhin oli 18. detsembrist 1996 kuni väljaheitmiseni 6. septembril 2022 Eesti Keskerakonna liige. 

Ta oli Riigikogu liige 2011–2023. 

Mihhail Stalnuhhin on olnud 1994–1995 ja 1999–2003 ning taas alates 2021. aastast Narva Linnavolikogu liige ning 2003–2011 linnavolikogu esimees. 

2025. aasta 2. detsembril valiti ta uuesti Narva linnavolikogu esimeheks. 

Ta oli IX ja X Riigikogu liige. Valiti 2007 isikumandaadiga XI Riigikogusse, kuid loobus tööst Riigikogus Narva Linnavolikogu kasuks. Ta kandideeris ka 2011. aasta Riigikogu valimistel, sai 8584 häält ja osutus valituks. 2015. aasta Riigikogu valimistel sai Stalnuhhin Ida-Virumaal kandideerides 3648 häält ja osutus taas valituks. 

Aastatel 2011–2016 oli ta Riigikogu riigieelarve kontrolli komisjoni esimees ja 2016–2019 rahanduskomisjoni esimees. 

Ta kandideeris 2014. aasta Euroopa Parlamendi valimistel ja sai 11 505 häält, kuid valituks ei osutunud. Ta oli Yana Toomi ja Edgar Savisaare järel häälte arvult kolmas Keskerakonna kandidaat.http://ep2014.vvk.ee/mandates.html

Ta kandideeris 2023. aasta valimistel üksikkandidaadina Riigikokku, kogus valimisringkonnas nr 7 (Ida-Virumaa) 4578 häält ning ei osutunud valituks. 

Stalnuhhin oli üks Eesti Antifašistliku Komitee (Антифашистский Комитет Эстонии, uuema nimega Natsivaba Eesti) asutajaid 2005. aastal.

Muu ühiskondlik tegevus
Mihhail Stalnuhhin aitas kaasa Moskva Patriarhaadi Eesti Õigeusu Kiriku registreerimisele Eestis.

Ta on üks MTÜ "Донорство – каждому!" asutajaid.

Mõne aasta vältel oli Stalnuhhin Narva Linna Kaubandus-Tööstuskoja juhatuse esimees, mis arendas ärisidemeid Venemaa ja Valgevenega.

 Skandaalid 
2013. aasta alguses sai Stalnuhhin trahvi, kuna jalutas Narvas suukorvita koeraga.Karoliina Vasli "Riigikogulaste kirju paturegister: joomisest telefoni omastamiseni" Õhtuleht, 2. aprill 2015.

29. septembril 2015 kirjutas ajakirjandus, et Stalnuhhin liisib 744 euro eest kuus maasturit Honda CRV, millega sõidab tema abikaasa ja mille kulud ta tasub Riigikogu kuluhüvitisega. Stalnuhhinil endal juhiluba ei ole.Juhiloata riigikogu liige on kuluhüvitise eest saanud linnamaasturi nii naisele kui ka pojale, Eesti Päevaleht, 29. september 2015Mihhail Stalnuhhin liisib kuluhüvitiste eest autot, millega sõidab hoopis tema naine, Postimees, 29. september 2015 Stalnuhhini käitumise mõistsid hukka mitmed riigikogulased, nende seas Riigikogu esimees Eiki Nestor.Nestor: nii ei peaks riigikogu liige tegema, Postimees, 29. september 2015 Eesti Maksumaksjate Liit nimetas Stalnuhhini 2015. aastal maksumaksja vaenlaseks. 

2017. aastal ostis Stalnuhhin riigikogu liikmena 4331 euro eest iseenda kirjutatud raamatuid ja laskis need Eesti maksumaksjal riigikogu kuluhüvitisena kinni maksta.Aleksander Krjukov, Indrek Kuus. Stalnuhhin ostis kuluhüvitiste eest enda kirjutatud lasteraamatuid ERR Uudised, 28.03.2018. 2022. aastal kulutas ta iseenda kirjutatud raamatute ostmiseks juba 12 222 eurot riigikogu kuluhüvitist.Peeter Tali. Peeter Tali: Keskerakond lõhub riigikogu mainet ja rahva usaldust ning häbi neil ei ole! Eesti Päevaleht, 20.04.2023. Martin Johannes Teder, Eliisa Matsalu. Stalnuhhini tuhat raamatut: riigikogu saadik keerutas kuluhüvitise enda taskusse Äripäev, 19.04.2023. 

Pärast Narva tanki teisaldamist 2022. aastal rääkis Stalnuhhin sotsiaalmeediasse postitatud venekeelses videos, et peab Nõukogude mälestusmärkide mahavõtjaid natsideks ning nimetas valitsuse liikmeid ja peaminister Kaja Kallast fašistideks. Keskerakonna juhatus heitis ta selle peale parteist välja."Keskerakonna juhatus heitis Mihhail Stalnuhhini erakonnast välja" ERR, 6. september 2022.

Tunnustus
Mihhail Stalnuhhinit on autasustatud Vene Õigeusu Kiriku Radoneži Sergiuse medali 1. järguga "heategeva abistamise eest" ja seoses Narva Issanda Ülestõusmise peakiriku 110. aastapäevaga.

 Teosed 
 "33 оттенка зеленого: повести", Нарва: ElMi, 1999 ("33 rohelist varjundit", jutustused)
 "Поводырь", Таллинн: Argo, 2020 ("Talutaja", romaan)
 "Настройщик", Tallinn: Argo, 2021 ("Häälestaja", romaan)

Keeleõppekirjandus=
 "Eesti keel iseõppijaile. Самоучитель эстонского языка. 1", Narva: Narva Keelekeskus, 1995
 "Eesti keel iseõppijaile. Самоучитель эстонского языка. 2", Narva: Narva Keelekeskus, 1996; 2. trükk 1997
 "Eesti keel iseõppijaile. Самоучитель эстонского языка. 3", Narva: Narva Keelekeskus, 1997
 Mihhail Stalnuhhin, Elle Välja, "Eesti-vene õppesõnastik: 10800 sõna = Эстонско-русский учебный словарь: 10800 слов", Narva: ElMi, 1998
 Mihhail Stalnuhhin, Elle Välja, "Vene-eesti õppesõnastik = Русско-эстонский учебный словарь / Narva: ELMI, 1997; 2., parandatud ja täiendatud trükk 1999
 "Русско-эстонский учебный словарь", Таллинн: Argo, 2013; 2. trükk 2020
 "Самоучитель эстонского языка, или, Скорая грамматическая помощь", Таллинн: Argo, 2012; 2. trükk 2022
 "Eesti keele eksam. помощь в подготовке к экзамену на уровень А2. Tase A2, Kirjutamine", Narva: Kompass Haridusklubi MTÜ, 2024
 "Tere! = Здравствуйте!: киногид по Таллинну", Таллинн: Argo, 2016 (Tiitellehel: "Киногид по местам съемок 49 фильмов. Самоучитель эстонского языка для российского туриста. Разговорник. Словарь. Туристическая схема Таллинна". Reisijuht Vene turistidele 49 filmi võttepaikadesse Tallinnas, lisades eesti keele õppematerjalid ja linnaskeem.)

Lasteraamatud
 "Как бояться, если совсем не страшно, или, Чердачные истории", Tallinn: Argo, 2016
 "Kuidas karta, kui üldse hirmu pole, ehk, Pööningulood", tõlkija Helle Tiisväli, Tallinn: Argo, 2016
 "Как барсучонок пчёл пересчитывал, или, Лесные истории", Таллинн: Арго, 2017
 "Kuidas mägrapoiss mesilasi üle luges, ehk, Metsalood", tõlkija Helle Tiisväli, Tallinn: Argo, 2017
 "День охоты на крота, или, Дворовые истории", Tallinn: Argo, 2017
 "Mutijahi päev, ehk, Õuelood", tõlkija Helle Tiisväli, Tallinn: Argo, 2017
 "Битва в вороньей роще, или, Деревенские истории", Таллинн: Арго, 2017
 "Võitlus varesesalus, ehk, Külalood", tõlkija Helle Tiisväli, Tallinn: Argo TTP, 2017
 "Волшебный колодец, или, Чащобные истории", Tallinn: Argo, 2018
 "Võlukaev, ehk, Padrikulood", tõlkija Helle Tiisväli, Tallinn: Argo, 2018
 "Любимые трусы хозяина, или, Уличные истории", Tallinn: Argo, 2019
 "Peremehe lemmikpüksid, ehk, Tänavalood", tõlkija Andres Adamson, Tallinn: Argo, 2019
 "Зубастый портфель, или, Zoo-истории", Tallinn: Argo, 2019
 "Hambuline portfell, ehk, Loomaaialood", tõlkija Helle Tiisväli, Tallinn: Argo, 2019
 "Дельфин и русалка, или, Озёрные истории", Tallinn: Argo, 2020
 "Delfiin ja näkineid, ehk, Järvelood", tõlkija Andres Adamson, Tallinn: Argo, 2020
 "Как лопаются бабушки, или, Истории отовсюду", Таллинн: Арго, 2021
 "Kuidas vanaemad lõhki lähevad, ehk, Igaltpooltlood", tõlkija Andres Adamson, Tallinn: Argo, 2021
 "Данька и банановый дракон: Ласнамяэская сказка", Tallinn: Argo, 2021

 Viited 

 Välislingid 

 Mihhail Stalnuhhini koduleht (vene keeles)
 Стальнухин: Сила — не синоним анархии (29. aprilli 2007 artikkel Delfi portaalis, vene keeles)
 Vene linnapea Eesti Vabariigis (vene keeles)
 Maailm ei ole mustvalge, vaid värviline (vene keeles)

Kategooria:Eesti Keskerakonna poliitikud
Kategooria:IX Riigikogu liikmed
Kategooria:X Riigikogu liikmed
Kategooria:XI Riigikogu liikmed
Kategooria:XII Riigikogu liikmed
Kategooria:XIII Riigikogu liikmed
Kategooria:XIV Riigikogu liikmed
Kategooria:Eesti venelased
Kategooria:Sündinud 1961